Finalul războiului din Ucraina ar putea fi aproape, susține premierul Poloniei. Dar nu cu o pace, ci cu o "înghețare" a luptelor, după discuțiile de lângă Cercul Polar
O „înghețare” a războiului din Ucraina ar putea fi aproape, a declarat vineri premierul polonez, înainte ca Donald Trump să confirme că se vede cu Vladimir Putin în Alaska, pe 15 august. Polonia a fost un mare susținător al Ucrainei încă din primele ore ale invaziei rusești, dar oboseala provocată de trei ani și jumătate de război se simte și la Varșovia.